- मायावी दुनिया से दूर रहें संत, Jaunpur News In Hindi -amar Ujala
Jaunpur मायावी दुनिया से दूर रहें संत
{"_id":"61575","slug":"Jaunpur-61575-60","type":"story","status":"publish","title_hn":"\u092e\u093e\u092f\u093e\u0935\u0940 \u0926\u0941\u0928\u093f\u092f\u093e \u0938\u0947 \u0926\u0942\u0930 \u0930\u0939\u0947\u0902 \u0938\u0902\u0924","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
जौनपुर। संत का काम सिर्फ भजन करना है उन्हें मायावी दुनिया से दूर रहना चाहिए। उनमें जनकल्याण का भाव होना जरूरी है। ईश्वर के चरण-शरण में रहने वाला सुरक्षित है। उसका कोई भी बाल बांका नहीं कर सकता। सक्तेशगढ़ परमहंस आश्रम के संत स्वामी अड़गड़ानंद महराज ने शहर के चांदमारी मोहल्ले में पत्रकारों से बात करते हुए कही। उन्होंने कहा कि अध्यात्म से ही मनुष्य का विकास संभव है। आज जो भी विश्व में विकास हुआ है वह अध्यात्म की ही देन है। नित्य नई सोच, खोज भगवत भजन से ही प्राप्त होता है। उन्होंने कहा कि सामाजिक दुश्वारियां समाज में बढ़ी हैं जिसका निदान साधना से संभव है। उन्होंने कहा राम नाम का जाप मन को भटकने से रोकता है मन को भक्ति की ओर ले जाता है। धीरे-धीरे मन राम का हो जाता है। कहा कि जितनी तेजी से विकास हो रहा है उतनी ही तेजी से वह विनाश की ओर बढ़ रहा है। भगवान ही इंसान को पतन से बचा सकता है। एक सवाल के जवाब में स्वामी ने कहा कि देश की संसद में अच्छे लोग भी हैं। कुर्सी की मारामारी है। सभी बैठने के लिए आतुर हैं। उन्होंने निर्मल बाबा पर कहा कि धन ज्यादा इकट्ठा कर लिया है। रोजगार कर लिया होगा। कहा कि तुलसी दास, कबीर दास, दयानंद सहित तमाम संतों पर भी बेबुनियाद आरोप लगे। अच्छे कार्य करने वालों को समाज की पीड़ा का दंश झेलना पड़ता है। उन्होंने बताया कि आध्यात्मिक ज्ञान यथार्थ गीता है। हमारा धर्म शास्त्र है। यह भगवान के मुख से निकली वाणी है। यथार्थ गीता घर-घर रखने की जरूरत है। सरकार इसे राष्ट्रीय ग्रंथ घोषित करने का प्रयास करे। सपा नेता सतीश सिंह ने वाजिदपुर तिराहे पर स्वामी जी का स्वागत किया। कार्यक्रम में बिल्लू, तानसेन, विनय दुबे, उर्मिला दुबे, सुनील सिंह, बद्री, विरक्तानंद, सोहन, भाव आदि मौजूद थे।